# Keith Campbell (motociclista)

Keith Ronald Campbell, més conegut com a Keith Campbell (Melbourne, 2 d'octubre de 1931 - Cadors, 13 de juliol de 1958), fou un pilot de motociclisme australià. El 1957 va guanyar el campionat del món de 350cc com a membre de l'equip de fàbrica de Moto Guzzi i va esdevenir així el primer campió del món de motociclisme australià.
Keith Campbell va créixer al suburbi de Prahran de Melbourne amb l'ambició de ser algun dia campió de motociclisme. Un cop a Europa es va casar amb Geraldine, la cunyada del campió anglès Geoff Duke, i va tornar a Austràlia de viatge de lluna de mel al desembre de 1957. El juliol de 1958 va tornar a Europa com a pilot estel·lar per a participar al Gran Premi de l'Alta Garona de 500cc, una cursa que es disputava al circuit de Cadors, prop de Tolosa de Llenguadoc. Segons la premsa coetània, durant els entrenaments va batre tots els rècords del circuit fent-hi voltes a 115 km/h. Mentre liderava la cursa no va negociar correctament un revolt conegut com a Cox's Corner, es va estavellar i es va morir a l'instant. La causa de la mort fou una fractura de crani. Aquell mateix revolt ja s'havia cobrat la vida del pilot d'automobilisme francès Raymond Sommer el 1950, motiu pel qual el circuit duu el seu nom. La dona de Campbell, Geraldine, era als boxes mirant la cursa però no va veure l'accident.

## Resultats al Mundial de motociclisme

Font:
Barem de puntuació de 1950 a 1968:
| Posició | 1 | 2 | 3 | 4 | 5 | 6 |
| Punts | 8 | 6 | 4 | 3 | 2 | 1 |
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Categoria | Equip | 1 | 2 | 3 | 4 | 5 | 6 | 7 | 8 | 9 | Punts | Posició | Victòries |
| 1950 | 250cc | Excelsior | IOM - | CH - | ULS 6 | NAT - | | | | | | 1 | 17è | 0 |
| 1954 | 500cc | Norton | FRA - | IOM - | ULS - | BEL 5 | NED - | GER - | CH - | NAT - | ESP - | 2 | 19è | 0 |
| 1955 | 350cc | Norton | FRA - | IOM - | GER 9 | BEL 3 | NED - | ULS - | NAT - | | | 4 | 11è | 0 |
| 1957 | 350cc | Moto Guzzi | GER - | IOM 2 | NED 1 | BEL 1 | ULS 1 | NAT - | | | | 30 | 1r | 3 |
| 1957 | 500cc | Moto Guzzi | GER - | IOM 5 | NED - | BEL - | ULS - | NAT - | | | | 2 | 15è | 0 |
| 1958 | 350cc | Norton | IOM 7 | NED 3 | BEL 3 | GER - | SWE - | ULS - | NAT - | | | 8 | 7è | 0 |
| 1958 | 500cc | Norton | IOM NC | NED - | BEL 2 | GER - | SWE - | ULS - | NAT - | | | 6 | 9è | 0 |

## Referències

* 1 2 3 «Keith Campbell career profile at MotoGP.com» (en anglès). motogp.com. Arxivat de l'original el 2017-01-30. [Consulta: 15 març 2024].
* ↑ (en anglès) The Herald [Melbourne], 14-07-1958, p. 1.
* ↑ «Keith Campbell career profile at Motorsport Memorial» (en anglès). motorsportmemorial.org. [Consulta: 15 març 2024].
* ↑ Isle of Man Weekly Times, 18-06-1958, p. 5.
* ↑ «Keith Campbell Isle of Man TT results» (en anglès). iomtt.com.
Campions del Món de motociclisme de 350cc :
1949 - Frith
1950 - Foster
1951 - Duke
1952 - Duke
1953 - Anderson
1954 - Anderson
1955 - Lomas
1956 - Lomas
1957 - Campbell
1958 - Surtees
1959 - Surtees
1960 - Surtees
1961 - Hocking
1962 - Redman
1963 - Redman
1964 - Redman
1965 - Redman
1966 - Hailwood
1967 - Hailwood
1968 - Agostini
1969 - Agostini
1970 - Agostini
1971 - Agostini
1972 - Agostini
1973 - Agostini
1974 - Agostini
1975 - Cecotto
1976 - Villa
1977 - Katayama
1978 - Ballington
1979 - Ballington
1980 - Ekerold
1981 - Mang
1982 - Mang :